|  |
| --- |
| **UAB „ROKIŠKIO VANDENYS“ GERIAMOJO VANDENS TIEKIMO IR NUOTEKŲ TVARKYMO BEI PAVIRŠINIŲ NUOTEKŲ TVARKYMO PERSKAIČIUOTŲ BAZINIŲ KAINŲ APSKAIČIAVIMO AIŠKINAMASIS RAŠTAS** |
|   |   |   |   |   |   |   |
| **Įvadas** |  |  |  |  |  |  |
|   |   |   |   |   |   |   |
|  UAB „Rokiškio vandenys“ (toliau – Bendrovė) pagrindinė veikla yra vandens gavyba ir tiekimas bei nuotekų šalinimas ir valymas.  |
|  Valstybinė energetikos reguliavimo taryba (toliau – VERT) 2015-08-20 nutarimu Nr. O3-468 Bendrovei išdavė geriamojo vandens tiekimo ir nuotekų tvarkymo licenciją Nr. ​L7-GVTNT-62. Licencijuojamos veiklos teritorija - Rokiškio raj. savivaldybė. Rokiškio rajono savivaldybės taryba 2015-12-18. sprendimu Nr. TS-240 „Dėl viešojo geriamojo vandens tiekėjo ir nuotekų tvarkytojo paskyrimo“, uždarąją akcinę bendrovę „Rokiškio vandenys“ paskyrė viešuoju geriamojo vandens tiekimo ir nuotekų tvarkytoju Rokiškio rajono savivaldybės teritorijoje. Rokiškio rajono savivaldybės taryba 2018-01-23 sprendimu Nr. TS-19 ,,Dėl paviršinių nuotekų tvarkytojo paskyrimo“, Bendrovę paskyrė paviršinių nuotekų tvarkytoja.  |
|  Vadovaujantis Lietuvos Respublikos geriamojo vandens ir nuotekų tvarkymo įstatymo 34 straipsniu, geriamojo vandens tiekėjams ir nuotekų tvarkytojams yra privaloma geriamojo vandens ir nuotekų tvarkymo kainodara šio įstatymo nustatyta tvarka. |
|  Vadovaudamasi Valstybinės energetikos reguliavimo tarybos (toliau - VERT) 2006-12-21 nutarimu Nr. O3-92 patvirtinta Geriamojo vandens tiekimo ir nuotekų tvarkymo bei paviršinių nuotekų tvarkymo paslaugų kainų nustatymo metodika (toliau – Metodika), Bendrovė perskaičiavo geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas.  |
|   |   |   |   |   |   |   |
| **Galiojančios kainos** |  |  |  |  |  |
|  |  |  |  |  |  |  |
|  Šiuo metu galiojančios vandens tiekimo ir nuotekų tvarkymo bei paviršinių nuotekų tvarkymo bazinės kainos pirmiems bazinių kainų galiojimo metams buvo suderintos 2020-11-05 VERT nutarimu Nr. O3E-758 ir vienašališkai nustatytos 2020-11-26 nutarimu Nr. O3E-1249 bei taikomos nuo 2021-01-01. |
|   |   |   |   |   |   |   |
| **I. Bazinių kainų perskaičiavimas** |  |  |  |  |
|   |
|  Bendrovės geriamojo vandens tiekimo ir nuotekų tvarkymo paslaugų, bazinių kainų perskaičiavimo (toliau - BKP) ataskaitinis laikotarpis – 2020 m. II-IV ketv. - 2021 m. I ketv. (toliau – Ataskaitinis laikotarpis). |
|  Įsigytas ilgalaikis turtas vertinamas per 2019-2020 m., o paslaugų realizuotų kiekių ir sąnaudų pasikeitimai – per 12 ankstesnių mėnesių iki geriamojo vandens tiekimo ir nuotekų tvarkymo paslaugų BKP projekto rengimo proceso pradžios, t.y. 2020 m. |
|  Perskaičiuotų geriamojo vandens tiekimo ir nuotekų tvarkymo paslaugų bazinių kainų kainodaros taisyklės nurodytos Metodikos 24–25 punktuose.  Vadovaujantis Metodikos 24 punktu, geriamojo vandens tiekimo ir nuotekų tvarkymo paslaugų, bazinės kainos antrais ir vėlesniais galiojimo metais perskaičiuojamos, atsižvelgiant į:- efektyvumo koeficientą;- realizuotų paslaugų kiekio neatitikimą tarp nustatyto bazinėje kainoje ir faktiškai realizuoto;- ilgalaikio turto vienetų nusidėvėjimo (amortizacijos) sąnaudų pokytį bei investicijų grąžos pokytį dėl naujai pradėtų eksploatuoti ilgalaikio turto vienetų, suderintų su VERT ; - faktinius įsigyjamo geriamojo vandens ir nuotekų tvarkymo paslaugų kainų pokyčius; - faktinius elektros energijos kainų pokyčius ;- šilumai naudojamų energetinių išteklių kainų pokyčius ;- technologinių medžiagų ir technologinio kuro įsigijimo kainų pokyčius;- faktinius mokesčių (gamtos išteklių, aplinkos taršos ir kt.) dydžių pokyčius; - Finansų ministerijos skelbiamo darbo užmokesčio pokyčius;- investicijų grąžos pokytį, išplaukiantį iš įvykdytų investicinių projektų pobūdžio, investicijų grąžos pokytį dėl skolinto kapitalo kainos Rd pokyčio; - nuo ūkio subjektų valios nepriklausančių veiksnių nulemtus bei neišvengiamus sąnaudų pokyčius ;- dėl veiklos plano priemonių visiško neįvykdymo ar įvykdymo ne laiku sąnaudų pokyčius;- VERT suderintų Veiklos plano investicijų antriesiems, tretiesiems bazinių kainų galiojimo metams būtinųjų sąnaudų apimties įtaką;- sąnaudų pokyčius, dėl faktinės ataskaitinio laikotarpio ir ūkio subjektui bazinėje kainoje nustatytos investicijų grąžos neatitikties.  Perskaičiuojamos geriamojo vandens tiekimo ir nuotekų tvarkymo paslaugų bazinės kainos atveju, skaičiavimai atliekami lyginant BK derinimo metu suskaičiuotą vidutinę geriamojo vandens tiekimo ir nuotekų tvarkymo paslaugų kainą 1,86 Eur/m3 (iš šio skaičiaus: 0,78 Eur/m3 geriamojo vandens tiekimo, 1,08 Eur/m3 nuotekų tvarkymo paslaugos vidutinės bazinės kainos). BK derinimo metu suskaičiuota paviršinių nuotekų tvarkymo paslaugos kaina - 0,04 Eur/m3.  Nuotekų valymo kainos už padidėjusią ir savitąją nuotekų taršą VERT nustatytos 2020-11-05 nutarimu Nr. O3E-758 trejų metų laikotarpiui ir BKP neperskaičiuojamos. Bendrovės bazinių kainų (toliau - BK) pokyčio skaičiavimai, naudoti perskaičiuotoms geriamojo vandens tiekimo ir nuotekų tvarkymo paslaugų bazinėms kainoms nustatyti, pateikti 20 Metodikos priede.  **I.1. Efektyvumo koeficiento įtakos skaičiavimas**   Skaičiuojant efektyvumo koeficientą pagal Metodikos 24.1 papunktį, Bendrovės perskaičiavimo ataskaitinio laikotarpio paskutinio mėnesio vartotojų kainų indeksas (2021 kovo mėn. – 113,1832) lyginamas su bazinės kainos nustatymo metu naudotu vartotojų kainų indeksu (2020 m. lapkričio mėn. – 111,3244). Suskaičiuotas efektyvumo koeficientas yra lygus 0,0083. Efektyvumo koeficientas perskaičiuojamą bendrą vidutinę geriamojo vandens tiekimo ir nuotekų tvarkymo paslaugų bazinę kainą, lyginant su vidutine 1,86 Eur/m3 bazine kaina, **didina 0,01 Eur/m3** (0,5 proc.): geriamojo vandens tiekimo kainai įtakos nedaro, nuotekų tvarkymo kainą **didina 0,01 Eur/m3**. Efektyvumo koeficientas paviršinių nuotekų tvarkymo paslaugos bazinei kainai įtakos nedaro.  |
| **I.2. Geriamojo vandens tiekimo ir nuotekų tvarkymo paslaugų kiekio neatitikimo tarp nustatyto bazinėje kainoje ir faktiškai realizuoto skaičiavimas** |
|  |  |  |  |  |  |  |
|  Geriamojo vandens tiekimo ir nuotekų tvarkymo paslaugų kiekio neatitikimas tarp nustatyto BK ir faktiškai realizuoto skaičiuotas vadovaujantis Metodikos 24.2 papunkčiu. Kiekių neatitikimai pagal paslaugas pateikiami lentelėje žemiau. |
|   |   |   |   |   |   |   |
| **Lentelė 1. Bendrovės suskaičiuoto geriamojo vandens tiekimo ir nuotekų tvarkymo paslaugų kiekio neatitikimas** |
|  |   |   |   |   |   |   |
| **Eil.Nr.** | **Paslaugos** | **Paslaugų apimtis BK, tūkst. m3** | **Ataskaitinio laikotarpio paslaugų apimtis, tūkst. m3** | **Pokytis, tūkst. m3** | **Pokytis, proc.** |
| 1 | Gavyba (su ruošimu) | 1 081,93 | 1 030,56 | -51,37 | -4,7% |
| 2 | Pristatymas | 1 083,63 | 1 030,56 | -53,08 | -4,9% |
| 3 | Surinkimas | 704,10 | 620,64 | -83,46 | -11,85% |
| 4 | Valymas | 706,43 | 620,64 | -85,79 | -12,14% |
| 5 | Dumblo tvarkymas | 706,43 | 620,64 | -85,79 | -12,14% |
| 6 | Paviršinių nuotekų tvarkymas | 1 327,80 | 1 392,00 | 64,20 | 4,84% |
|   |   |   |   |   |   |   |
|  Ataskaitiniu laikotarpiu realizuotas geriamojo vandens kiekis (1 030,56 tūkst. m3), lyginant su BK nustatytu (1 081,93 tūkst. m3) sumažėjo 4,7 proc. Pagrindinė priežastis - pandeminiu laikotarpiu sumažėjusi gamyba įmonėse arba paslaugų verslų užsidarymas. |
|  Ataskaitiniu laikotarpiu realizuotas surenkamų nuotekų kiekis (620,64 tūkst.m3), lyginant su BK nustatytu (706,43 tūkst.m3) sumažėjo 11,85 proc. Tam didžiausią įtaką turėjo sumažėjęs nuotekų realizavimo kiekis iš abonentų. AB "Rokiškio sūris " lyginant su bazinės kainos skaičiavimo laikotarpiu , išleidžiamų nuotekų kiekį sumažino 51 tūkst.m³. Kitos įmonės bei biudžetinės įstaigos pandeminiu laikotarpiu sumažino gamybos apimtis arba iš viso nedirbo. |
|  Valomų nuotekų kiekis sumažėjo 12,14 proc. (85,79 tūkst. m3), dėl mažesnių nuotekų realizavimo kiekių. Nuotekų transportavimo veikla nebuvo vykdyta. |
|  Ataskaitiniu laikotarpiu realizuotas paviršinių nuotekų tvarkymo kiekis (1 392 tūkst.m3), lyginant su BK nustatytu (1 327,8 tūkst.m3) buvo didesnis 4,84 proc. Tai sąlygojo sutarčių sudarymas su biudžetinėmis savivaldybės įmonėmis bei AB "Rokiškio sūris" didesniu išleidžiamu vandens kiekiu. Atsižvelgiant į visą tai, kas išdėstyta, dėl bazinėje kainoje nustatyto realizuotino ir faktiškai realizuoto kiekio neatitikties perskaičiuojama bendra vidutinė geriamojo vandens tiekimo ir nuotekų tvarkymo paslaugų bazinė kaina, lyginant su vidutine 1,86 Eur/m3 bazine kaina, **didėja 0,18 Eur/m3** (9,7 proc.): geriamojo vandens tiekimo paslaugos kaina **didėja 0,04 Eur/m3**, nuotekų tvarkymo paslaugos kaina **didėja 0,14 Eur/m3.** Perskaičiuojama paviršinių nuotekų tvarkymo paslaugos bazinė kaina, lyginant su **0,04 Eur/m3** bazine kaina, nesikeičia. **I.3. Sąnaudų susijusių su įvykdytais investiciniais projektais apskaičiavimas** Pagal Metodikos 24.3 papunktį, geriamojo vandens tiekimo ir nuotekų tvarkymo paslaugų bazinės kainos perskaičiuojamos dėl ilgalaikio turto vienetų nusidėvėjimo (amortizacijos) sąnaudų pokyčio dėl naujai pagal veiklos ir plėtros planą faktiškai pradėtų eksploatuoti ilgalaikio turto vienetų. BK derinimo metu Bendrovė pateikė Rokiškio rajono savivaldybės tarybos 2019 m. birželio 28 d. sprendimu Nr. TS-154 „Dėl uždarosios akcinės bendrovės „Rokiškio vandenys“ 2019–2021 metų veiklos plano patvirtinimo“ patvirtintą Bendrovės 2019–2021 m. veiklos planą (toliau – Veiklos planas). VERT 2020 m. kovo 13 d. nutarimu Nr. O3E-195 „Dėl UAB „Rokiškio vandenys“ 2019−2021 metų investicijų“ suderino 2019 - 2021 m. planuojamas Bendrovės investicijas, kurių bendra vertė 5 867,37 tūkst. Eur.  Pagrindinės 2019–2020 m. įgyvendintos (pradėtos eksploatuoti) investicijos/įsigytas ilgalaikis turtas: „Vandentiekio tinklų Rokiškio m. (Kauno, Taikos, Perkūno, Respublikos, Panevėžio, Pramonės ir Jaunystės gatvėse) rekonstravimas 2 km“ (bendra vertė 392,07 tūkst. Eur, iš jų 350,48 Europos Sąjungos (toliau – ES) fondų lėšos), „Vandentiekio tinklai Rokiškis, Rūtų g. 188,10 m“ (bendra vertė 136,63 tūkst. Eur, iš jų 136,63 ES fondų lėšos), „Nuotekų slėginių tinklų Rokiškio m. rekonstravimas 2 km“ (523,40 tūkst. Eur), „Nuotekų tinklų Rokiškio m. (Rūtų g.) statyba 0,2 km“ (bendra vertė 17,45 tūkst. Eur, iš jų 17,45 ES fondų lėšos), „Nuotekų tinklų statyba Rokiškio aglomeracijoje 1 km“ (19,44 tūkst. Eur), „Juodupės (Raišių) vandens gerinimo įrenginių rekonstrukcija“ (bendra vertė 227,64 tūkst. Eur, iš jų 141,83 ES fondų lėšos), „Vandentiekio tinklų Juodupės mstl. ir Raišių k. (Liepų, Palangos, Aukštaičių, Darbininkų ir Tarybų g.) statyba 2,63 km“ (bendra vertė 269,79 tūkst. Eur, iš jų 140,91 ES fondų lėšos), „Nuotekų tinklų plėtra Laibgalių k. 4,94 km.“ (bendra vertė 725,43 tūkst. Eur, iš jų 47,61 ES fondų lėšos), „Nuotekų valymo įrenginių statyba Laibgalių k. 35 m³/parą (bendra vertė 139,07 tūkst. Eur, iš jų 119,84 ES fondų lėšos). Atsižvelgiant į investicijų atlikimo laikotarpį, bei nuo 2019–2020 m. faktiškai įvykdytų investicijų reguliuojamo turto įsigijimo vertės 2125,81 tūkst. Eur (be ES fondų lėšų, pritaikius Metodikos nustatytus ilgalaikio turto normatyvus, apskaičiuota 103,64 tūkst. Eur nusidėvėjimo (amortizacijos) sąnaudų.  Dėl įvykdytų investicijų nusidėvėjimo (amortizacijos) sąnaudų koregavimo perskaičiuojama bendra vidutinė geriamojo vandens tiekimo ir nuotekų tvarkymo paslaugų bazinė kaina, lyginant su vidutine 1,86 Eur/m3 bazine kaina, **didėja 0,14 Eur/m3** (7,5 proc.): geriamojo vandens tiekimo paslaugos kaina **didėja 0,05 Eur/m3**, nuotekų tvarkymo paslaugos kaina didėja **0,09 Eur/m3**. Perskaičiuojam paviršinių nuotekų tvarkymo paslaugos bazinė kaina, lyginant su 0,04 Eur/m3 bazine kaina, nesikeičia.   |

**I.4. Faktinių elektros energijos kainų pokyčio skaičiavimas**

 Metodikos 24.5 papunktyje numatyta, kad geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazinės kainos perskaičiuojamos, atsižvelgiant į faktinius elektros energijos kainų pokyčius. Dėl elektros energijos sąnaudų koregavimo, pasikeitus elektros energijos kainai, perskaičiuojama bendra vidutinė geriamojo vandens tiekimo ir nuotekų tvarkymo paslaugos bazinė kaina, lyginant su vidutine 1,86 Eur/m3 bazine kaina, **didėja 0,03** Eur/m3 (1,6 proc.): geriamojo vandens tiekimo paslaugos kaina didėja **0,01 Eur/m3**, nuotekų tvarkymo paslaugos kaina didėja **0,02 Eur/m3**. Perskaičiuojama paviršinių nuotekų tvarkymo paslaugos bazinė kaina, lyginant su 0,04 Eur/m3 bazine kaina, nesikeičia.

 **I.5. Faktinių šilumai naudojamų energetinių išteklių kainų pokyčio skaičiavimas**

 Dėl šilumos energijos sąnaudų koregavimo, pasikeitus elektros energijos šildymui kainai, perskaičiuojama bendra vidutinė geriamojo vandens tiekimo ir nuotekų tvarkymo paslaugos bazinė kaina, lyginant su vidutine 1,86 Eur/m3 bazine kaina, bei perskaičiuojama paviršinių nuotekų tvarkymo paslaugos bazinė kaina, lyginant su 0,04 Eur/m3 bazine kaina, nesikeičia.

**I.6. Faktinių technologinių medžiagų kainų pokyčio skaičiavimas**

 Dėl technologinių medžiagų sąnaudų pokyčio, pasikeitus technologinių medžiagų kainoms, perskaičiuojama vidutinė geriamojo vandens tiekimo ir nuotekų tvarkymo paslaugų bazinė kaina, lyginant su galiojančia vidutine 1,86 Eur/m3 bazine kaina, **nesikeičia**.

**I.7. Faktinių mokesčių dydžių pokyčio skaičiavimas**

 Metodikos 24.9 papunktyje numatyta, kad geriamojo vandens tiekimo ir nuotekų tvarkymo paslaugų BK perskaičiuojama, atsižvelgiant į faktinius mokesčių dydžių pokyčius. Dėl gamtos išteklių, taršos tarifo pokyčio, pasikeitus gamtos išteklių, taršos mokesčio tarifams, perskaičiuojama bendra vidutinė geriamojo vandens tiekimo ir nuotekų tvarkymo paslaugos bazinė kaina, lyginant su vidutine 1,86 Eur/m3 bazine kaina**, didėja 0,01 Eur/m3** (0,5 proc.): geriamojo vandens tiekimo paslaugos kaina **didėja 0,01 Eur/m3**, nuotekų tvarkymo paslaugos kaina nesikeičia. Perskaičiuojama paviršinių nuotekų tvarkymo paslaugos bazinė kaina, lyginant su 0,04 Eur/m3 bazine kaina, nesikeičia.

**I.8. Faktinių Finansų ministerijos skelbiamo darbo užmokesčio pokyčio skaičiavimas**

 Metodikos 24.10 papunktyje numatyta, kad geriamojo vandens tiekimo ir nuotekų tvarkymo paslaugų bazinė kaina perskaičiuojama, atsižvelgiant į faktinius Finansų ministerijos skelbiamo darbo užmokesčio pokyčius. Bendrovė atsižvelgdama į LR Finansų ministerijos ekonominės raidos scenarijaus darbo rinkos rodiklius, t.y. 2022 m. vidutinio mėnesinio bruto darbo užmokesčio pokytį, planuoja darbo užmokestį ir su juo susijusias sąnaudas didinti 5,2 proc. Kartu su personalo (darbo užmokesčio) sąnaudomis vertinamos socialinio draudimo įmokų ir įmokų į garantinį fondą sąnaudos. Personalo sąnaudų (darbo užmokesčio, socialinio draudimo įmokų, įmokų į garantinį fondą sąnaudos) koregavimas, perskaičiuojamą vidutinę geriamojo vandens tiekimo ir nuotekų tvarkymo paslaugų bazinę kainą, lyginant su dabar galiojančia vidutine 1,86 Eur/m3 bazine kaina, **didina 0,06 Eur/m3** (3,2 proc.): geriamojo vandens tiekimo kaina **didėja 0,02 Eur/m3**, nuotekų tvarkymo paslaugos kaina **didėja 0,04 Eur/m3**. Perskaičiuojama paviršinių nuotekų tvarkymo paslaugos bazinė kaina, lyginant su 0,04 Eur/m3, bazine kaina, nesikeičia.

**I.9. Investicijų grąžos pokyčio dėl skolinto kapitalo kainos Rd pokyčio skaičiavimas**

Bazinių kainų derinimo metu reguliuojamo turto apimtis sudarė 4318,53 tūkst. Eur (be nuotekų transportavimo asenizacijos transporto priemonėmis paslaugos). Vadovaujantis tuo metu galiojusios Metodikos 45.8.4 papunkčiu, bazinėse kainose buvo nustatyta 130,17 tūkst. Eur investicijos grąža, neviršijanti 10 proc. apskaičiuotų nuo paslaugos būtinųjų sąnaudų, atskaičius pelno mokestį. Nuo 4318,53 tūkst. Eur reguliuojamo turto apimties nustatytos paslaugų bazinėse kainose, taikant 3,51 proc. perskaičiuotą investicijos grąžos normą, apskaičiuota investicijų grąžos apimtis didėja 4,92 tūkst. Eur ir sudaro 135,09 tūkst. Eur. Dėl investicijų grąžos pokyčio, dėl skolinto kapitalo kainos Rd pokyčio, perskaičiuojama vidutinė geriamojo vandens tiekimo ir nuotekų tvarkymo paslaugų bazinė kaina, lyginant su galiojančia vidutine 1,86 Eur/m3 bazine kaina, **didėja 0,01 Eur/m3**(0,5 proc.): geriamojo vandens tiekimo kaina **didėja 0,003 Eur/m3**, nuotekų tvarkymo paslaugos kaina **didėja 0,003 Eur/m3**.

**2. Perskaičiuotų bazinių kainų pokyčio skaičiavimas**

Vadovaujantis Metodikos 24 punktu, įvertinus visus skaičiavimus, perskaičiuotos geriamojo vandens tiekimo ir nuotekų tvarkymo paslaugų būtinosios sąnaudos (pajamos) – 1923,81 tūkst. Eur arba 262,47 tūkst. Eur didesnės (15,8 proc.) negu įvertintos bazinių kainų skaičiavimo metu
(1661,34 tūkst. Eur).

Dėl paslaugų kiekio neatitikimo ir būtinųjų sąnaudų koregavimo perskaičiuojama bendra vidutinė geriamojo vandens tiekimo ir nuotekų tvarkymo paslaugų vidutinė bazinė kaina, lyginant su bendra vidutine 1,86 Eur/m3 bazine kaina, **didėja 0,51 Eur/m3** (27,4 proc.): geriamojo vandens tiekimo kaina didėja **0,15 Eur/m3**, nuotekų tvarkymo paslaugos kaina didėja **0,36 Eur/m3**.

Perskaičiuojama paviršinių nuotekų tvarkymo paslaugos kaina, lyginant su nustatyta
0,04 Eur/m3 bazine kaina, **mažėja 0,01 Eur/m3** (25,0 proc.).

Valstybinė kainų ir energetikos taryba suderino perskaičiuotas geriamojo vandens tiekimo ir nuotekų tvarkymo bei paviršinių nuotekų tvarkymo paslaugų bazines kainas (be pridėtinės vertės mokesčio):

1. Perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas

bute – 2,31 Eur/m3, iš šio skaičiaus:

1.1. geriamojo vandens tiekimo – 0,90 Eur/m3;

1.2. nuotekų tvarkymo – 1,41 Eur/m3, iš šio skaičiaus:

1.2.1. nuotekų surinkimo – 0,73 Eur/m3;

1.2.2. nuotekų valymo – 0,62 Eur/m3;

1.2.3. nuotekų dumblo tvarkymo – 0,06 Eur/m3.

2. Perskaičiuotą geriamojo vandens tiekimo ir nuotekų tvarkymo paslaugų bazinę kainą vartotojams, perkantiems geriamojo vandens tiekimo ir nuotekų tvarkymo paslaugas individualių gyvenamųjų namų ar kitų patalpų, skirtų asmeninėms, šeimos ar namų reikmėms,

įvaduose – 2,27 Eur/m3, iš šio skaičiaus:

2.1. geriamojo vandens tiekimo – 0,89 Eur/m3;

2.2. nuotekų tvarkymo – 1,38 Eur/m3, iš šio skaičiaus:

2.2.1. nuotekų surinkimo – 0,72 Eur/m3;

2.2.2. nuotekų valymo – 0,61 Eur/m3;

2.2.3. nuotekų dumblo tvarkymo – 0,05 Eur/m3.

3. Perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamojo vandens tiekimo ir nuotekų tvarkymo paslaugas buities ir komerciniams poreikiams bei perkantiems geriamąjį vandenį, skirtą karštam vandeniui ruošti ir tiekiamą abonentams – 2,35 Eur/m3, iš šio skaičiaus:

3.1. geriamojo vandens tiekimo – 0,99 Eur/m3;

3.2. nuotekų tvarkymo – 1,36 Eur/m3, iš šio skaičiaus:

3.2.1. nuotekų surinkimo – 0,71 Eur/m3;

3.2.2. nuotekų valymo – 0,60 Eur/m3;

3.2.3. nuotekų dumblo tvarkymo – 0,05 Eur/m3.

4. Perskaičiuotą geriamojo vandens tiekimo ir nuotekų tvarkymo paslaugų bazinę kainą abonentams, perkantiems geriamąjį vandenį, skirtą patalpoms šildyti ir tiekiamą vartotojams ir abonentams bei geriamąjį vandenį, skirtą karštam vandeniui ruošti ir tiekiamą vartotojams, ir vartotojų kategorijai, perkančiai paslaugas daugiabučių namo arba individualių gyvenamųjų namų bendrijų įvade – 2,24 Eur/m3, iš šio skaičiaus:

4.1. geriamojo vandens tiekimo – 0,88 Eur/m3;

4.2. nuotekų tvarkymo – 1,36 Eur/m3, iš šio skaičiaus:

4.2.1. nuotekų surinkimo – 0,71 Eur/m3; 4.2.2. nuotekų valymo – 0,60 Eur/m3; 4.2.3. nuotekų dumblo tvarkymo – 0,05 Eur/m3.

5. Perskaičiuotą paviršinių nuotekų tvarkymo paslaugų bazinę kainą abonentams, perkantiems paviršinių nuotekų tvarkymo paslaugas – 0,03 Eur/m3.

 Bendrovės aptarnaujamoje licencijuojamoje teritorijoje vartotojų mokama suma už paslaugas sudarys 1,3 proc. vidutinių šeimos pajamų, t. y. neviršys 4,0 proc. vidutinių šeimos pajamų.